Държавен вестник, бр. 16, 2026 г., стр. 79

БРОЙ  16	
Д Ъ Р Ж А В Е Н  В Е С Т Н И К 	
СТР.  79   
III. Съдебномедицинска образна диагнос­
тика.
5.4. Изисквания за осъществяване на 
дейността:
5.4.1. Съдебномедицинските образни из­
следвания се осъществяват със собствени на 
структурата по съдебна медицина апаратура 
и оборудване, определени в т. 5.4.3.
5.4.1.1. Съдебномедицинските образни из­
следвания могат да се осъществяват с апара­
тура и оборудване на структурата по образна 
диагностика в същото лечебното заведение, 
в което е разкрита структурата по съдебна 
медицина. В тези случаи използването на 
апаратурата и оборудването се извършва въз 
основа на утвърдени от ръководителя на лечеб­
ното заведение правила и писмени протоколи 
за осъществяване на дейността. В правилата 
задължително се регламентират условия, 
ред, организация и график за ползване на 
апаратурата и оборудването от пациенти и за 
целите на съдебната медицина, гарантиращи 
разделност на двата потока, като в условия на 
спешност с приоритет са пациентите. 
5.4.2. Устройство и оборудване на помеще­
нията: съгласно нормативните изисквания за 
оборудване и за радиационна защита.
5.4.3. Изисквания за медицинска апаратура 
и оборудване: 
5.4.3.1. Минимални изисквания – компю­
търен томограф, рентгенов апарат.
5.4.3.2. Препоръчителни изисквания – обо­
рудване за постмортална КТ ангиография, 
МРТ, ултрасонограф, 3D скенер.
5.4.4. Изисквания за персонал – дейността 
се осъществява от съдебен лекар с придоби­
та специалност по образна диагностика или 
от екип, включващ съдебен лекар и лекар с 
придобита специалност по образна диагности­
ка. Дейността се подпомага и от рентгенов 
лаборант/и и санитар/и. 
5.4.5. Дейности, които могат да се из­
вършват – анте- и постмортална образна 
диагностика, виртуална аутопсия и други 
профилирани образни изследвания за съдеб­
номедицински цели. 
5.4.5.1 Виртуална аутопсия е неинвазивен 
метод за изследване на тялото на покойник с 
помощта на визуализационни технологии, като 
компютърна томография (КТ), магнитноре­
зонансна томография (МРТ) и 3D сканиране. 
Виртуалната аутопсия се прилага при опреде­
ляне причината за смъртта, диагностика на 
травми, туморни образувания, сърдечно-съ­
дови проблеми, съдебномедицински изслед­
вания. Основно предимство на този метод е 
неговата бързина и по-малко разрушаване за 
тялото, възможност за архивиране и повторен 
анализ на данните. 
IV. Ентомологични изследвания за целите 
на съдебната медицина.
5.5. Изисквания за осъществяване на 
дейността:
5.5.1. Съдебната ентомология изследва на­
секоми и други членестоноги, намерени при 
огледи на местопроизшествия, живи лица и 
трупове – с цел определяне на давност на 
смъртта при разложени трупове, идентифи­
кация на трупове, установяване на токсични 
и други субстанции и др.
5.5.2. Устройство и оборудване на помеще­
нията: едно обособено помещение; препоръчи­
телно е наличието на две помещения, едно от 
които е за изследвания и едно за инкубиране 
на насекоми и техните ларви.
5.5.3. Изисквания за медицинска апаратура 
и оборудване: наличие на стереомикроскоп, 
термостат, термодатчици (data-logger), поме­
щение с температурен контрол за инкубиране 
и съхранение на насекоми и техните ларви, 
специфични консумативи.
5.5.4. Изисквания за персонал – съдебен 
лекар с опит в съдебната ентомология или 
идентификация на трупни насекоми и при 
необходимост биолог с ентомологичен профил.
5.5.5. Дейности, които могат да се извърш­
ват – изследване на местопроизшествия, живи 
лица или трупове и събиране на насекоми 
(членестоноги) и техните ларви, тяхното 
изследване, идентификация, инкубация и из­
готвяне на заключение относно минимална 
давност на смъртта при разложени трупове, 
топографска идентификация, ентомотокси­
кология и др. 
5.5.5.1. Дейностите по т. 5.5.5 могат да се 
извършват и от лекари специализанти под 
наблюдението, контрола и ръководството на 
съдебен лекар с допълнителна квалификация 
по съдебна ентомология или идентификация 
на трупни насекоми.
V. Съдебномедицински антропологични 
изследвания.
5.6. Изисквания за осъществяване на 
дейността: 
5.6.1. Устройство и оборудване на по­
мещенията: необходимо е самостоятелно 
помещение, в което да се извършват предва­
рителната обработка на костния материал и 
последващото му изследване.
5.6.2. Изисквания за медицинска апара­
тура и оборудване: наличие на електронна 
измерителна дъска, стандартен набор от 
антропометрични инструменти, 3D скенер.
5.6.3. Изисквания за персонал – наличие 
на съдебен лекар или съдебен лекар с допъл­
нителна квалификация по съдебна антропо­
логия, санитар.
5.6.4. Дейности в обхвата на съдебномеди­
цинската антропология – антропометрично 
и скопично изследване на костен материал с 
цел идентификация на личността и броя на